সুজয় কৃষ্ণ ভদ্রের জামিন মামলা থেকে অব্যাহতি নিলেন বিচারপতি ঘোষ

কলকাতা: সুজয় কৃষ্ণ ভদ্রের (Sujay Krishna Bhadra) জামিন মামলা থেকে অব্যাহতি নিলেন বিচারপতি তীর্থঙ্কর ঘোষ (Justice Tirthankar Ghosh)। যেহেতু জামিন মামলার শুনানি বিচারপতি শুভ্রা ঘোষের এজলাসে সম্পন্ন হয়ে ছিল। এবার মামলাটি আসবে ভারপ্রাপ্ত প্রধান বিচারপতির কাছে তিনি পুনরায় এই মামলার শুনানির জন্য বিচারপতি নিয়োগ করবেন। আইনজীবী মহল এর মতে যেহেতু মামলাটি পূর্ণাঙ্গ শুনানি সম্পন্ন হয়েছে তাই মামলাটি বিচারপতি শুভ্রা ঘোষের এজলাসেই পাঠানো সম্ভাবনা রয়েছে।

প্রসঙ্গত, মামলাটি বিচারপতি শুভ্রা ঘোষের এজলাসে শুনানি চলছিল। কলকাতা হাইকোর্টে (Calcutta High Court) বিচারপতিদের মামলার বিষয়বস্তু পরিবর্তনের পর মামলাটি শুনানির জন্য নির্ধারিত হয় বিচারপতি তীর্থঙ্কর ঘোষের এজলাসে। জামিন মামলা থেকে বিচারপতি তীর্থঙ্কর ঘোষ সরে দাঁড়াতে, মামলাটি বিচারপতি শুভ্রা ঘোষের এজলাসেই পাঠানো সম্ভাবনা রয়েছে।

আরও পড়ুন: ৪৮ ঘন্টার মধ্যে আবহাওয়ার বিরাট পরিবর্তন, ভাসবে কোন কোন জেলা?

প্রাথমিকে নিয়োগ দুর্নীতির (Primary Recruitment Scam) মাথায় পৌঁছোতে চাইছেন তদন্তকারীরা। তদন্তের সেই অংশ এখন খতিয়ে দেখছে সিবিআই। পার্থ চট্টোপাধ্যায় এবং ক্ষমতাশালীদের সঙ্গে জুড়ে রয়েছেন সুজয়কৃষ্ণ। প্রাথমিকে নিয়োগকাণ্ডে সুজয়কৃষ্ণের ‘ভূমিকা’ নিয়ে তথ্যও দেওয়া হয়েছে সিবিআইয়ের তরফে। কলকাতা হাইকোর্টের দেওয়া জামিনের শর্ত মেনে কেন্দ্রীয় বাহিনী ঘেরাটোপে কার্যত গৃহবন্দি হয়ে রয়েছেন বেহালার বাড়িতে। নিয়োগ দুর্নীতির মামলায় অন্যতম অভিযুক্ত সুজয়কৃষ্ণ ভদ্র ওরফে ‘কালীঘাটের কাকু’ গৃহবন্দি থাকতে নারাজ। এই পরিস্থিতিতে স্থায়ী জামিনে মুক্তি পেতে কলকাতা হাইকোর্টের দ্বারস্থ হয়েছেন তিনি।

দেখুন ভিডিও