পার্থ চট্টোপাধ্যায়ের নির্দেশেই অযোগ্য প্রার্থী নিয়োগ : সিবিআই

ওয়োব ডেস্ক : এসএসসি (SSC) নিয়োগ দুর্নীতি মামলায় ফের বিস্ফোরক দাবি সিবিআিইয়ের (CBI)। কেন্দ্রীয় তদন্তকারী সংস্থা আদালতে দাবি করেছে, পার্থ চট্টোপাধ্যায়ের (Partha Chatterjee) ভূমিকাই এই নিয়োগ দুর্নীতির মূল কেন্দ্রে রয়েছে। এখন পর্যন্ত পাওয়া তথ্য অনুযায়ী, সুজয় কৃষ্ণ ভদ্র নিয়োগ প্রক্রিয়ায় গুরুত্বপূর্ণ ভূমিকা পালন করেছেন বলে অভিযোগ উঠেছে।এই মামলার পরবর্তী শুনানি ফের বৃহস্পতিবার হতে চলেছে।

আজ সিবিআইয়ের আইনজীবী ধীরাজ ত্রিবেদী জানান, পার্থ চট্টোপাধ্যায় (Partha Chatterjee) এবং সুজয় কৃষ্ণ ভদ্র (Sujay Krishna Bhadra) উভয়ের বিরুদ্ধে চার্জশিট এবং আরসি ৬ দাখিল করা হয়েছে। চার্জশিটে বলা হয়েছে, পার্থ চ্যাটার্জীর মাধ্যমে মোট ৫৮ জন নন-এলিজিবল প্রার্থী নিয়োগ তালিকায় অন্তর্ভুক্ত হয়েছেন। যাদের মধ্যে ৪৬ জন প্রার্থী কখনই যোগ্যতা অর্জন করেননি। সুজয় কৃষ্ণের ক্ষেত্রে আমরা ভয়েস রেকর্ড পেয়েছি যেখানে কুন্তল এবং অন্যান্য সঙ্গে তাঁর কথপোকথন পেয়েছি যেখানে এটা স্পষ্ট যে তারা এদের হয়ে কাজ করত।

আরও খবর : ‘কেন এফআইআর করল না রাজ্য? আদালতে প্রশ্ন কমিশনের

ধীরাজ ত্রিবেদী আরও জানান, পার্থ চট্টোপাধ্যায়ের (Partha Chatterjee) মাধ্যমে ৭৫২ জন প্রার্থী তালিকাভুক্ত হলেও কেউ যোগ্যতা অর্জন করেননি। শুধুমাত্র উইথহেল্ড ক্যান্ডিডেট হিসেবে তাদের তালিকাভুক্ত করা হয়। তিনি জানিয়েছেন, একটি মেইল আসে মানিক ভট্টাচার্য-এর তরফ থেকে, যেটিতে নির্দেশ দেওয়া হয়েছে প্রার্থীদের মার্কশিট যাচাই করতে এবং আরও ১৫ জন প্রার্থী সংযুক্ত করতে।

সাক্ষী প্রবীর বন্দ্যোপাধ্যায় জানিয়েছেন, ‘সব কিছু মন্ত্রী পার্থ চট্টোপাধ্যায়ের (Partha Chatterjee) কথাতেই হয়েছে।এই বিষয়ে তাঁর সঙ্গে বারেবারে কথা বলতে দেখা যেত মানিক ভট্টাচার্যকে, জানিয়েছেন সাক্ষীরা।’ নির্মলেন্দু অধিকারী নামে একজন সাক্ষী জানিয়েছেন, ‘ডিপিএসসি অফিসে ৬৯ ক্যান্ডিডেটকে অ্যাপয়েন্টমেন্ট লেটার ইস্যু করা হয়েছিল। আমি জানতাম এরা কেউ কোয়ালিফায়েড নয়, কারণ এরা কেউ ভাইবা দেয়নি। এদের নিয়োগের আগে কোনো বিজ্ঞপ্তি দেওয়া হয়েছিল। এর মধ্যে আবার বিভাগ ছিল যাদের মধ্যে কেউ ছিল কুন্তলের এবং অন্য এজেন্টদের।’

অন্যদিকে, আজ আদালতের সময় শেষ হওয়ার কারণে এই মামলার শুনানি আজকের মতো শেষ হয়ে যায়। বৃহস্পতিবার ১১ সেপ্টেম্বর হবে এই মামলার পরবর্তী শুনানি।